Arranca l'edició 2024/2025 de ‘Eliescola de Famílies’
11 de octubre de 2024

• ‘Enfada’t millor’ serà la conferència encarregada d'inaugurar aquesta nova edició el dijous 17.

El programa ELIESCOLA, l'escola pròpia de les famílies del municipi de l'Eliana, torna aquest nou curs escolar 2024/2025 amb un ampli programa d'activitats que pretén oferir les eines necessàries als pares i mares, per a poder desenvolupar un espai segur en la llar, resolució de conflictes, comunicació, trencar amb estereotips, conéixer la realitat dels fills i filles, estar al dia en temes com a xarxes socials o a com utilitzar adequadament el telèfon mòbil.

Així, arrancarà aquest dijous 17 amb la xarrada ‘Enfada’t millor’ en la qual s'abordarà com eixir de l'enuig automàtic i com ajudar les xiquetes, xiquets i adolescents a regular-se, parlar clar sense i sense atacar, creant seguretat i harmonia en la família. Les persones interessades a participar poden fer-ho a través d'inscripció en el formulari.

Les formacions seran mensuals, gratuïtes, comptaran amb servei de ‘canguroteca’ i s'estendran fins el mes vinent de maig en horari de 17.30 a 19.30 a la Casa de la Cultura Josep M.ª Àngel. Així mateix, diverses sessions comptaran amb professionals de diferents entitats especialitzades, com ara Dessex, Guàrdia Civil o la Fundació Adsis.

L'edil d'Educació i Polítiques Socials, Eva Santafé, ha recordat que aquest serà el quart curs d'una iniciativa que va partir d'un grup de docents de l'Eliana i que busca ajudar les famílies a educar als seus fills davant els nous reptes socials, així com crear un espai de diàleg on intercanviar experiències.